Calor sconduu

In termodinamica, el calór sconduu a l’è la quantità de energia scambiada (in forma de calor) in del cors de ‘na transizion de fase (o "passagg de stat"). DOE Fundamentals Handbook - "Thermodynamics, Heat transfer, and fluid flow", p. 21.  Per esempi, el "calor scondùu de fusión"a l’è l'energia màssima che la corrispond al passagg de on sistèma (fa su de vuna o pussè de sostanz chìmich) dal stat sòlid a quèll liquid.

 Caratteristich 

L'unità de misura del calor sconduu λ in del Sistema internazional l’è J/kg. Despèss el calor sconduu el ven esprèss per mòl de sostanza cioè calór scondùu molar e in del SI se misura in J/mòl.

Seconda conforma a la teoria cinetica di gas, in del cors de la transizion de fase de on sistema bifasich, l'energia fornida al sistèma (o mandada foeura del sistèma ) la fa minga andà su (o giò) la temperadura del sistéma medésim, puttòst l’agiss in su la forza di ligamm inter-molecolar. Quèll’energìa chì a l’è el calor sconduu.

Per esempi, come che la se fa buì de l'acqua, el calór fornì el ne fa minga andà su  la temperadura (la temperadura defàtt la resta l’istèssa in del cors de la bùidura), ma ghe dà energia ai molécol, che de conseguenza sarànn liber de occupà tutte el volùmm a sò disposizion (o ben passarànn del stat liquid, che sé pò comprìmm aquas nagòtt, al stat de vapor), fin a quand tuta l’acqua la sarà andada in fase gazosa.

Seconde el tipo de transizion de fase, se parla de: 
 calor sconduu de fusion
 calor sconduu de vaporizzazion (buidura o svaporament)
 calor sconduu de sublimazion.

upright=1.6|thumb|Grafich del calor che ghe voeur per i passagg de stat de ‘na sostanza. Hinn marcà in chiar i fase de transizion|link=Special:FilePath/Passaggi_di_stato.PNG

Il calor necessari al passagg de fase a l’è:



o ben el calor Q fornìi o tòlt via del sistéma l’influenza minga la temperadura, ma l’è proporzional a la quantità de sostanza m che l’ha cambiàa fase, e ‘l va adrée fin tant che tuta la sostanza l’ha nò cambià fase. In mancanza de transizion de fase, inveci, un appòrt o un preliév de calor el detèrmina 'na variazion de temperadura: se parla in quèl caso chì de calor sensibil.

 Tabèlla 
 Calor sconduu e temperadura al passagg de stat de sostanz comun
a  pression atmosferega Sostanza Calor sconduude fusion[kJ/kg] Temperadurade  fusion[°C] Calor sconduude vaporizzazion[kJ/kg] Temperadurade buidura[°C] etanòl   108 -114 855 78,3 Ammoniaca 339 -75 1369 -33 Anidride carbonica 184 -78,5 574 -56,56 Elio 1.25 -269,7 21 -268,93 Idrògen 58 -259 455 -253 Azòto 25,7 -210 200 -196 Ossigen 13,9 -219 213 -183 Mercurio 11 -39 294 357 Toluene −95 351 110,6 Solfer 54 115 1406 445 Acqua 333,5 0 2272 100

 Note 

 Bibliografia 
 Herbert Callen. Termodinamica. Tamburini Editore, Milano, 1972

 Vos correlàa 
 Calor
 Calor sensibil
 Calor specifich
 Capacità termica
 Calorimeter

 Ligamm de foeura






Categoria:Fisega
Categoria:Trasmission del calor